wickkiey/tamil-wikipedia-chunked huggingface dataset:
# விந்து முந்துதல்

## தீர்வு

இந்தப் பிரச்சினையில் இருந்து வெளிவருவதற்கு பாலியல் துணையின் உதவியும் தேவைப்படுகிறது. முதலில் ஆண் மனதளவில் தன்னைத் திடப்படுத்திக் கொள்வதோடு மனதை இலகுவாக்கிக் கொள்ள வேண்டும். உறவில் ஈடுபடும்போது தொடக்கத்திலேயே புணர்ச்சியை நோக்கி செல்லாமல் அதற்கு முன் தொடுகை செய்கைகள்(Foreplay) மூலம் உணர்வுகளைப் பரிமாறிக்கொள்ள வேண்டும். இதன் போது ஆணுறுப்பிலே தொடுகை ஏற்படுவதை இறுதிவரை தவிர்க்க வேண்டும். பின் ஆண் உறவில் ஈடுபடும் போது உச்சநிலை நெருங்கி வரும்போது புணர்ச்சியை நிறுத்தி சற்று மனதை இலகுவாக்கி (relax) மீண்டும் புணர்ச்சியை ஆரம்பித்து, உச்ச நிலை அடையும் நிலை வரும் போது புணர்ச்சியைத் தவிர்த்து சற்று ஓய்வெடுத்து மீண்டும் புணர்ச்சியில் ஈடுபட வேண்டும். இவ்வாறு செய்வதால் நாளடைவில் இந்தப் பிரச்சினையில் இருந்து விடுபடலாம்.
# காவிதி

**காவிதி** என்பது சங்ககாலத்தில் உழவரில் சிறந்தவர்களுக்கு அக்காலத்து மன்னர்கள் வழங்கிய விருது. உண்டி முதற்றே உணவின் பிண்டமாகிய நம் உடல் ஆகையால் உண்டி கொடுத்து உயிர் கொடுக்கும் உழவர்களை அரசன் காவுதி (=காப்பாற்றுவாயாக) என்று வேண்டிக்கொள்வானாய் வாங்கிய விருதின் மருவிய பெயரே காவிதி.
# காவிதி

## காவிதி விருதினைப் பெற்ற சங்ககாலத்தவர்

- ஆவூர்க் காவிதிகள் சாதேவனார்.
- இளம்புல்லூர்க் காவிதி
- கிடங்கில் காவிதிக் கீரங்கண்ணனார்
- கிடங்கில் காவிதிப் பெருங்கொற்றனார்  
- **காண்க** - பண்டைய தமிழர் விருதுகள்
# பாதுகாக்கப்பட்ட பகுதிகளுக்கான உலக ஆணையம்

**பாதுகாக்கப்பட்ட பகுதிகளுக்கான உலக ஆணையம்** (*World Commission on Protected Areas*) என்பது, இயற்கைப் பாதுகாப்புக்கான பன்னாட்டு ஒன்றியத்தின் ஆறு ஆணையங்களில் ஒன்று ஆகும். பாதுகாக்கப்பட்ட பகுதிகள் தொடர்பான நிபுணத்துவம் தொடர்பில் இதுவே முன்னணி வலையமைப்பாக விளங்குகின்றது. இது இயற்கைப் பாதுகாப்புக்கான பன்னாட்டு ஒன்றியத்தின் பாதுகாக்கப்பட்ட பகுதிகள் திட்டத்தின் கீழ் வருகிறது. இது 140 நாடுகளைச் சேர்ந்த 1,400 உறுப்பினர்களைக் கொண்டது.
# இளம்பூதனார்

**இளம்பூதனார்** சங்ககாலப் புலவர்களில் ஒருவர். இவர் பாடியதாகச் சங்கநூல் தொகுப்பில் ஒரே ஒரு பாடல் உள்ளது. அது குறுந்தொகைத் தொகுப்பில் பாடல் எண் 334 ஆக வைக்கப்பட்டுள்ளது.
# இளம்பூதனார்

## பாடல் தரும் செய்தி

அவனுக்கும் அவளுக்கும் உறவு. அவன் திருமணத்தைத் தள்ளி வைக்க விரும்புகிறான். அதனைத் தாங்கிக்கொள்வாயா என்று அவளைத் தோழி கேட்கிறாள். தன்னால் தாங்கமுடியாது என்பதை அவள் நயமாகச் சொல்லும் பாடல் இது.  
கடற்காக்கை பனிக்காலத்தைப் புலக்கும்(வெறுக்கும்) என்றாலும் பொறுத்துக்கொண்டு உயிர் வாழும். அதுதான் என் நிலைமை. அவன் திருமணம் செய்துகொள்ளாமல் என்னை விட்டுவிட்டால் நாம் இழக்கப்போவது நம் உயிரைத் தவிர வேறு என்ன இருக்கிறது?
# இளம்பூதனார்

## பாடல் தரும் செய்தி

### சிறுவெண்காக்கை

கடற்காக்கையைக் (seagull) குறிக்கும் சொல் இது. இந்தக் காக்கை சிறிதாக இருக்கும். வெள்ளையாக இருக்கும். சிவந்த வாயினைக் கொண்டது. பொருந்தோடாக (பெருங் கூட்டமாக) வாழும். பனிக்காலத்தில் பெரிதும் அவதிப்படும்.
# இந்தியத் தத்துவக் களஞ்சியம்

**இந்திய தத்துவக் களஞ்சியம்** என்பது சோ. ந. கந்தசாமி அவர்கள் தொகுத்த மெய்யியல் கலைக்களஞ்சிய நூல் ஆகும். தமிழில் எழுதப்பட்ட சமய மெய்யியல் இலக்கிய நூல்கள் முதன்மைச் சான்றுகளாக எடுக்கப்பட்டு எழுதப்பட்ட இந்த நூலின் ஒரு முக்கிய சிறப்பாகும்.
# இந்தியத் தத்துவக் களஞ்சியம்

## உள்ளடக்கம்

### முதல் தொகுதி

- உலகாயதம்
- ஆசீவகம்
- சமணம்
- பௌத்தம்
# இந்தியத் தத்துவக் களஞ்சியம்

## உள்ளடக்கம்

### இரண்டாம் தொகுதி

- சாங்கியம்
- யோகம்
- நியாயம்
- வைசேடிகம்
- பூர்வமீமாம்சம்
- சத்தப் பிரமவாதம்
- திருமுறைகளில் வேதாந்தம்
- வேதாந்தம்
- பரிணாமவாதம்
- காசுமீர் சைவம்
# இந்தியத் தத்துவக் களஞ்சியம்

## உள்ளடக்கம்

### மூன்றாம் தொகுதி

- சைவ சித்தாந்தம்
- பாசுபத சைவம்
- வீர சைவம்
- வைணவம்
- துவைதம்
- சித்தர் சித்தாந்தம்
- வள்ளலாரின் சன்மார்க்கம்
# இஸ்லாமிய கலைக்களஞ்சியம்

**இஸ்லாமிய கலைக்களஞ்சியம்** என்பது 1977 ம் ஆண்டு தமிழில் இசுலாம் பற்றி வெளிவந்த ஒரு கலைக்களஞ்சியம் ஆகும். இது 3600 பக்கங்களையும் நான்கு தொகுதிகளைக் கொண்டது. இதை அப்துற் றகீம் அவர்கள் தொகுத்து வெளியிட்டார்.  
"இப்பெரும் பணி இஸ்லாமிய சமூகத்தால் ஆதரிக்கப் படாமல், தமிழ் சூழலின் வழக்கமான உதாசீனத்துக்கு ஆளாகி முழுமை பெறாது நின்று விட்டது." என்று எழுத்தாளர் ஜெயமோகன் சுட்டியுள்ளார்.
# இளம்போதியார்

**இளம்போதியார்** சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் நற்றிணை பாடல் எண் 72 ஆக உள்ளது.
# இளம்போதியார்

## பெயர் விளக்கம்

போதனார் என்னும் பெயருடன் சங்ககாலப் புலவர் ஒருவர் உள்ளார். போதனார் என்பது ஆண்பாற்பெயர். போதியார் என்பது பெண்பாற்பெயர். போது என்னும் சொல் மலர்ந்துகொண்டிருக்கும் குறிக்கும். இந்தச் சொல்லைக்கொண்டு அமைந்த பெயர் இவை.
# இளம்போதியார்

## பாடல் தரும் செய்தி

நெய்தல் திணைப் பாடல் இது. அவன் வருகிறான். அவள் தன்னைத் தருகிறாள். அவன் நட்பு அவளுக்கு உயிர் போன்றது. நட்பு தொடர்கிறது. தாய்க்குத் தெரியவருமே, ஆயத்தார் அறிந்து பேசுவார்களே என்று எண்ணித் தோழி அஞ்சுகிறாள். அவன் வீட்டுக்கு வெளியே காத்திருக்கிறான். தோழி அவளுக்குச் சொல்கிறாள்.  
அவர் பேணுவாரோ, பேணமாட்டாரோ என்று எண்ணாமல் நீ உன்னளை அவனுக்குத் தருகிறாய். இது நாணத்தக்க செயல் அன்று. அவன் உன்னை விட்டுப் பிரியமாட்டான். எனினும் நான் தாய்க்காக அஞ்சுகிறேன். நீங்கள் கானலில் விளையாடும்போது ஆயம் அறிந்து அலர் தூற்றுமே என்று அஞ்சுகிறேன், என்கிறாள். இது அவளிடம் சொல்லப்பட்டாலும். அவன் கேட்டு அவளை மணந்துகொள்ள வேண்டும் என்பது பொருள்.
# டன்கிர்க் சண்டை

**டன்கிர்க் சண்டை** (*Battle of Dunkirk*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். மே 26 - ஜூன் 4, 1940ல் நடந்த இச்சண்டையில் நாசி ஜெர்மனியின் படைகள் பிரெஞ்சுப் படைகளை முறியடித்து டன்கிர்க் துறைமுகத்தைக் கைப்பற்றின.  
ஜெர்மானியப் படைகள் மே 10 ஆம் தேதி பெல்ஜியம் மற்றும் பிரான்சின் மீது தங்கள் தாக்குதலைத் தொடங்கின. நேச நாட்டுப் படைகளை பெல்ஜியத்தில் பொறி வைத்துப் பிடிப்பது ஜெர்மானியத் திட்டம். இத்திட்டம் வெற்றியடைந்து ஜெர்மானியப் படைகள் மே 21ம் தேதி ஆங்கிலக் கால்வாயை அடைந்தன. இதனால் நேச நாட்டுப் படைகள் வடமேற்கு பிரான்சின் ஒரு சிறு பகுதியில் சுற்று வளைக்கப்பட்டன. ஜெர்மானிய படைவளையம் மெல்ல இறுகி இறுதியில் டன்கிர்க் துறைமுகம் மட்டும் நேசநாட்டுப் படைகள் வசமிருந்ததது. டன்கிர்க்கின் மீது ஜெர்மானிய வான்படை மற்றும் தரைப்படைத் தாக்குதல் நடந்து கொண்டிருக்கும் போதே ஆங்கிலக் கால்வாய் வழியாக நேச நாட்டுப் படைகள் இங்கிலாந்துக்குத் தப்பத் தொடங்கின. மே 26 ம் தேதி தாக்குதலைத் தொடங்கிய ஜெர்மானியர்களால் ஜூன் 4 ம் தேதி தான் டன்கிர்க்கைக் கைப்பற்ற முடிந்தது. ஆனால் அதற்குள் சிக்கியிருந்த சுமார் 4,00,000 வீரர்களில் 3,38,226 பேர் இங்கிலாந்துக்குத் தப்பி விட்டனர். சுமார் முப்பதாயிரம் பேர் மட்டுமே ஜெர்மானியர்களிடம் சிக்கினர். டன்கிர்க் துறைமுகத்தின் வீழ்ச்சியுடன் பிரான்சு சண்டையின் முதல் கட்டம் முடிவடைந்தது. நேச நாட்டுப் படைகளின் தோல்வியினால் பிரான்சு சரணடைவது தவிர்க்க முடியாமல் போனது. கீழ்நிலை உத்தியளவில் ஜெர்மானியர்களுக்கு இச்சண்டை வெற்றியளித்தாலும், மேல்நிலை உத்தியளவில் பெருந்தோல்வியே. ஏனெனில் தப்பிய நேச நாட்டுப்படைகள் இங்கிலாந்தில் மீண்டும் ஆயத்தம் செய்து மூன்றாண்டுகளுக்குப் பிறகு ஜெர்மானிய ஆக்கிரமிப்பிலிருந்த பிரான்சின் மீது படையெடுத்தனர்
# படிமம்:RSKanagaratnam1.jpg

மூலம்: தினகரன் வாரமஞ்சரி
# படிமம்:RSKanagaratnam1.jpg

## நியாயமான பயன்பாடு

The image linked here is claimed to be used under fair use as:
1. it is a photo of a famous individual;
1. the photo is only being used for informational purposes.--Kanags <sup>\உரையாடுக</sup> 22:34, 2 அக்டோபர் 2010 (UTC)
# இளவெயினனார்

**இளவெயினனார்** (இள எயினனார்) சங்ககாலப் புலவர்களில் ஒருவர். சங்கநூல் தொகுப்பில் ஒரே ஒரு பாடல் அவர் பாடியதாகக் காணப்படுகிறது. அது நற்றிணை பாடல் எண் 263 ஆக உள்ளது. எயினன் என்பது பாலைநில மக்களின் பெயர். அது நெய்தல் திணைப் பாடல்.
# இளவெயினனார்

## பாடல் நிகழ்விடம்

அவன் அவளுக்காக அவள் வீட்டுப்பக்கம் வந்து நிற்கிறான். தோழி அவளது நிலைமையை விளக்கி அவளைத் திருமணம் செய்துகொண்டு அடையுமாறு வலியுறுத்துகிறாள்.
# இளவெயினனார்

## பாடல் சொல்லும் செய்தி

அவளது நெற்றி பிறை போல ஒளிவிடும் வனப்பை இழந்துவிட்டது. (முழங்கைக்கும் தோளுக்கும் இடையிலுள்ள உறுப்பு இறை) இறையில் தோள்வளை நிற்கவில்லை. உறுப்புகள் அவளது நிலையை மறைக்காமையால் ஊர்மக்கள் அலர் தூற்றிப் பலவாறாகப் பேசிக்கொள்கின்றனர். இதைப்பற்றியெல்லாம் அவள் கவலைப்படவில்லை. எனினும் அவள் கண்களில் உரைக்கின்றது (ததும்புகின்றது) எப்போது கண்ணீர்?
# இளவெயினனார்

## பாடல் சொல்லும் செய்தி

### உவமை

பெண்நாரை கருவுற்றிருந்தது. அதற்கு வயா. (அதைத் தின்னவேண்டும், இதைத் தின்னவேண்டும் என்று கருவுற்ற காலத்தில் மகளிர் மண்ணைக்கூத் தின்னும் ஆசை) கழனியில் அயிரை மீனை மேய்ந்துகொண்டிருந்த அதற்குக் கடல்மீனைத் தின்னவேண்டும் என்னும் ஆசை. அதனால் பறக்க முடியவில்லை. அந்த நாரையின் ஆண்நாரை பறந்து சென்று கடல்மீனைக் கொண்டுவந்து தன் பெண்நாரைக்கு ஊட்டியது. இதைப் பார்த்த அவள் தன்னோடு ஒப்பிட்டுப் பார்க்கிறாள். கண்ணீர் ததும்புகிறது.  
நாரையின் கழுத்து வளைந்திருக்கும். இதனைப் பாடல் முடமுதிர் நாரை என்று குறிப்பிடுகிறது.
# ஒராயன் (விண்கலம்)

**<small></small>**  
| விபரம் |  |
| --- | --- |
| **பங்கு:** | அவிநி, அதற்கு அப்பால் |
| **பணிக்குழு: ** | 4 (முன்னர் 6 பேருக்கு திட்டமிடப்பட்டது) |
| **தாங்கு கலன்: ** | ஏரிசு I |
| **வெள்ளோட்டம்: ** | 2015 |
| **உயரம்:** |  |
| **விட்டம்:** |  |
| **Pressurized Volume:** |  |
| **விண்கலத் திணிவு:** | 25,000&nbsp;கிகி (55,116&nbsp;lb) |
| **விண்குமிழ் திணிவு:** | 9,525&nbsp;கிகி (21,000&nbsp;lb) |
| **Launch Payload:** |  |
| **Return Payload:** |  |
| ** நீடிக்கும் காலம்:** | 210 நாட்கள் |  
**ஒராயன்** அல்லது **ஒராயன் பல்நோக்கு குழு வாகனம்** (*Orion*) என்பது ஐக்கிய அமெரிக்காவின் விண்வெளி நிறுவனமான நாசாவுக்காக லாக்கிது மார்ட்டின் நிறுவனத்தால் தயாரிக்கப்பட்ட, மற்றும் புவியின் கடல் மட்டத்திலிருந்து குறைந்த உயரத்தில் புவியின் வட்டசுற்றுப்பாதையில் சுற்றும் விண்கலம் ஆகும். இவ்விண்கலம் நாசாவின் விண்மீன் குழுத் திட்டத்துக்காக விண்வெளிவீரர்களைக் கொண்டு செல்லுவதற்காகத் தயாரிக்கப்பட்டு வருகிறது. அமெரிக்காவின் நாசா(NASA) தேசிய வானூர்தியியல் மற்றும் விண்வெளி நிர்வாகத்தால் நிர்வகிக்கப்பட்டு, ஜரோப்பியா நிறுவனமான Astrium (ESA) உதவியோடு, லாங்ஹிட் மார்டின் X-33 தொழில் நுட்பத்துடன் உருவான பல்நோக்கு வாகனமாகும். இது சந்திரன், மற்றும் செவ்வாய் கிரகத்தை ஆராயவும், புவியின் சுற்றுப்பாதையில் சுற்றிவரும் அனைத்துலக விண்வெளி நிலையத்திற்கு தேவையான பொருட்களை எடுத்துச் செல்லவும் உதவியாக உள்ளது.
இதைக் கையாளும் உரிமை (ISS) அனைத்துலக விண்வெளி மையத்திற்கு மட்டுமே உண்டு. மே மாதம் 25, 2011ல் இதன் திட்டம் பற்றி அறிவித்தது. பின்னர் துவங்கிய திட்டத்தில் 5 கைவிடப்பட்டு, மறு ஆய்விற்குப் பிறகு சோதனை முறையில் எடுத்துக்கொள்ளப்பட்டது.  
இந்த வாகனமானது அமெரிக்காவின் நாசாவும், (NASA) ஜரோப்பாவின் அஸ்ட்ரோமும் (Astrium) சேர்ந்து ஜரோப்பாவின் தளத்தில் வைத்து கட்டுமானம் செய்யப்பட்டது.  
ஒவ்வொரு ஒராயன் விண்கலமும் 4 முதல் 6 பயணிகளை ஏற்றிச் செல்லக்கூடியதாக வடிவமைக்கப்பட்டு வருகிறது. 2020 ஆம் ஆண்டுக்குள் நிலவுக்கும், பின்னர் செவ்வாயை நோக்கியும் ஏனைய சூரிய மண்டல இடங்களுக்கும் விண்வெளி வீரர்களைக் கொண்டு செல்ல இத்திட்டம் பயன்படுத்தப்படவிருக்கிறது.
# ஒராயன் (விண்கலம்)

## குறிக்கோள்

பல்நோக்கு தோகுப்பு வாகனமானது (MPCV) ஒரு காப்பு வாகனமாகச் செயல்படுகிறது.இது சர்வதேச விண்வெளி ஆய்வு நிலையத்திற்கு தேவையான உதவிகளைச் செய்யவும்,செவ்வாய் கோள் ஆராய்ச்சிக்காகவும், நிலவிற்கான சோதனைக்காகவும் தயாரிக்கப்பட்டுள்ளது.
# ஒராயன் (விண்கலம்)

## வரலாறு

2004ம் ஆண்டு ஜனவரி மாதம் 14ந்தேதி அமெரிக்க ஜனாதிபதி ஜோர்ஜ். டபிள்யூ. புஜ் அவர்களால் நாட்டிற்கு அர்பணிக்கப்பட்டது. இதைத் துடங்கிவைத்துப்பேசும்போது, "நமது விண்வெளி திட்ட அபிவிருத்தியில் இது இரண்டாவது பெரிய திட்டமாகும். இது 2008 துடங்கி 2014க்குள் மனிதர்கள் சென்று ஆராய்ச்சி செய்யும்படி செயல்படுத்தப்படும். சர்வதேச விண்வெளி மையத்திற்கு விண்வெளிவீரர்கள் சென்றுவர மிகவும் உதவியாக இருக்கும். இது ஒரு அப்போலோவின் கட்டுப்பட்டு தொகுதியாகும். நமது விண்கலம் கொலம்பியா விபத்துக்குள்ளானதால் பல்நோக்கு வாகனமானது வெள்ளை மாளிகையின் அறிவுரையின்படியும், கோலம்பியா விபத்து புலணாய்வுக்குழு (Columbia Accident Investigation Board) அறிக்கையின் படியும் மிகவும் கவனமாகவும், நேர்த்தியாகவும் தயாரிக்கப்பட்டுள்ளது
1972ல் தயாரான அப்போலோ - 16க்குப்பதிலாக ஓரியான் உறுவாக்கப்பட்டுள்ளது. தேவையானால் மேலும் பொருளாதார அடிப்படையில் மூன்று நிலைகளில் மெருகேற்றப்படும். இதன் பின்னர் லியோ(Leo) திட்டமும் கொண்டுவரப்படும்.
# ஒராயன் (விண்கலம்)

## நிலை

அனைத்துலக் விண்வெளி நிலையத்தின் செயல்பாடுகள் முடிவடையும் தருவாயைக் கணக்கில்கொண்டு (6 அல்லது 7 வாகனங்கள் வரை) பல் தொகுப்பு வாகனங்களை உறுவாக்குவது(cev) என முடியு செய்யப்பட்டுள்ளது.
# பெராரி

**பெராரி** அல்லது ஃபெராரி(*Ferrari*) என்பது ஓர் இத்தாலிய ஆடம்பரத் தானுந்து உற்பத்தி செய்யும் நிறுவனம் ஆகும். 1927ல் என்சோ ஃபெர்ராரி என்பவரால் தொடங்கப்பட்ட இது முதலில் *சுகுடெரியோ பெராரி* என்ற பெயரில் நிறுவப்பட்டது. 1945 ஆம் ஆண்டில் அதன் தற்போதைய பெராரி எனும் பெயர் மாற்றம் பெற்றது. இந்நிறுவனம் இத்தாலியின் மாரனெல்லோ நகரை தலைமையிடமாகக் கொண்டு செயல்படுகிறது. 1940 ஆம் ஆண்டில் தனது முதல் காரை உருவாக்கியது. 1947 வரை பந்தயங்களில் பங்கேற்கும் தானுந்துகளையே இது உற்பத்தி செய்து வந்தது. பின்னர் சாதாரண தானுந்துகளையும் உற்பத்தி செய்யத் தொடங்கியது. இந்நிறுவனம் 1960 இல் ஒரு பொது நிறுவனமாக மாறியது, மேலும் 1963 முதல் 2014 வரை இது பியாட் எஸ். பி. ஏ. நிறுவனத்தின் துணை நிறுவனமாக இருந்தது. பின்னர் 2016 இல் பியாட்டின் வாரிசான பியாட் கிரைஸ்லர் ஆட்டோமொபைல்ஸ் நிறுவனத்திலிருந்து பிரிந்தது. இந்நிறுவனத்தின் கார்களை பயன்படுத்தும் அணிகள் பார்முலா பந்தயங்களில் பந்தயங்களில் பங்கேற்று பெரும் புகழையும் பல வெற்றிகளையும் பெற்றுள்ளன. ஃபெராரியே ஒரு பார்முலா 1 அணியை உருவாக்கி நிர்வகித்து வருகிறது. இது தவிர கூபே, விளையாட்டு தானுந்துகள் போன்றவற்றையும் தயாரித்து வருகிறது. இதில் பல வகையான மகிழுந்துகள் உருவாக்கப்பட்டுள்ளன. 1950 - 1960களில் ஆரம்பகால பெராரிகள், ஏலத்தில் விற்கப்பட்ட மிக விலையுயர்ந்த கார்களில் ஒன்றாக கருதப்படுகின்றன.  
பெராரி பந்தயக் கார்கள் மில்லே மிக்லியா, டார்கா புளோரியோ மற்றும் 24 ஹவர்ஸ் ஆஃப் லீ மான்ஸ் போன்ற பந்தயங்களில் பல வெற்றிகளைப் பெற்றன, அத்துடன் உலக பந்தயக் கார் விளையாட்டுகளில் பல ஒட்டுமொத்த வெற்றிகளையும் பெற்றன. பொதுவாக டிபோசி என்று அழைக்கப்படும் ஸ்குடேரியா ஃபெராரி ரசிகர்கள், அணி மீதான அவர்களின் ஆர்வம் மற்றும் விசுவாசத்திற்காக அறியப்படுகிறார்கள்.  
ஃபெராரி உலகின் வலிமையான வணிக அடையாளங்களில் ஒன்றாகும், மேலும் இது பந்தய பாரம்பரியம், ஆடம்பரம் மற்றும் தனித்துவத்தை சுற்றி கட்டப்பட்ட ஒரு அடையாள பிம்பத்தை பராமரிக்கிறது. மே 2023 நிலவரப்படி, சந்தை மூலதனத்தின் அடிப்படையில் மிகப்பெரிய கார் உற்பத்திநிறுவனங்களில் ஃபெராரியும் ஒன்றாகும், இதன் மதிப்பு சுமார் 85 பில்லியன் அமெரிக்க டாலர்கள் ஆகும்.
அதன் வரலாறு முழுவதும், நிறுவனம் பந்தயத்தில் தொடர்ந்து பங்கேற்பதற்காக குறிப்பிடப்பட்டுள்ளது, குறிப்பாக பார்முலா ஒன், அதன் அணியான ஸ்குடெரியா ஃபெராரி, தொடரின் பழமையான மற்றும் மிகவும் வெற்றிகரமான ஒரே அணியாகும். ஸ்குடெரியா ஃபெராரி 1929 முதல் முதலில் இத்தாலி கிராண்ட் பிரிக்ஸ் நிகழ்வுகளிலும் பின்னர் பார்முலா1 பந்தயங்களிலும் ஈடுபட்டுள்ளது, அங்கு அது பல சாதனைகளைப் படைத்துள்ளது. வரலாற்று ரீதியாக, ஃபெராரி விளையாட்டுத் தானுந்து பந்தயத்திலும் மிகவும் சுறுசுறுப்பாக ஈடுபட்டு வந்தது. அங்கு அதன் கார்கள் மில்லி மிக்லியா, டார்கா புளோரியோ மற்றும் 24 ஹவர்ஸ் ஆஃப் லே மான்ஸ் போன்ற பந்தயங்களில் பல வெற்றிகளைப் பெற்றன, அத்துடன் உலக விளையாட்டுக் கார் சாம்பியன்ஷிப்பில் பல ஒட்டுமொத்த வெற்றிகளையும் பெற்றன. பொதுவாக டிஃபோசி என்று அழைக்கப்படும் ஸ்குடெரியா ஃபெராரி ரசிகர்கள், அணி மீதான ஆர்வம் மற்றும் விசுவாசத்திற்காக அறியப்படுகிறார்கள்.  
பெராரி உலகின் வலிமையான வணிக அடையாளங்களில் ஒன்றாகும், மேலும் இது பந்தய பாரம்பரியம், ஆடம்பரம் மற்றும் தனித்துவத்தை சுற்றி கட்டப்பட்ட ஓர் அடையாள பிம்பத்தை பராமரிக்கிறது. மே 2023 நிலவரப்படி, சந்தை மூலதனத்தின் அடிப்படையில் மிகப்பெரிய தானுந்து உற்பத்திகளில் பெராரியும் ஒன்றாகும், இதன் மதிப்பு சுமார் 85 பில்லியன் அமெரிக்க டாலர்கள் ஆகும்.
# பெராரி

## வரலாறு.

முன்னர் ஆல்ஃபா ரோமியோ விற்பனையாளராகவும், பந்தய ஓட்டுநராகவும் இருந்த என்ஸோ ஃபெராரி, 1929 ஆம் ஆண்டில் முதலில் தொழில்முறை ஓட்டுநர்கள் மற்றும் பிற தொழில்முறையற்ற பந்தய வீரர்களுக்கு பயிற்சி வழங்குவதை நோக்கமாகக் கொண்டு,ஸ்குடெரியா ஃபெராரி என்ற பந்தய அணியை நிறுவினார். 1933 ஆம் ஆண்டில் ஆல்ஃபா ரோமியோ பந்தயத்திலிருந்து விலகியது. ஆனால் நிறுவனத்திற்குள் என்ஸோவின் தொடர்புகள் எஸ்னோ பெராரியை ஸ்குடெரியா ஃபெராரியின் அதிகாரப்பூர்வமற்ற பிரதிநிதியாக மாற்றியது. ஆல்ஃபா ரோமியோ ஃபெராரிக்கு பந்தய கார்களை வழங்கியது, இறுதியில் 1930 களின் சிறந்த ஓட்டுநர்களில் சிலரை சேகரித்து 1937 இல் அணி கலைக்கப்படுவதற்கு முன்பு வரை பல பந்தயங்களை வென்றது.  
1937 ஆம் ஆண்டின் பிற்பகுதியில், ஸ்குடெரியா ஃபெராரி கலைக்கப்பட்டு ஆல்ஃபா ரோமியோ நிறுவனத்துடன் இணைக்கப்பட்டது. ஆனால் உயர் நிர்வாகத்துடனான எஸ்னோ பெராரியின் கருத்து வேறுபாடுகள் அவரை 1939 இல் அந்நிறுவனத்தை விட்டு வெளியேறச் செய்தன. வெளியேறும் போது கிடைத்த தொகையைக் கொண்டு ஓர் சொந்த நிறுவனத்தை அமைத்து அங்கு அவர் தனது சொந்த கார்களை உற்பத்தி செய்ய விரும்பினார். அவர் நிறுவனத்தை "ஆட்டோ அவியோ காஸ்ட்ரூஸியோனி" என்று அழைத்தார். மேலும் முன்னால் தான் பணிசெய்த ஸ்குடெரியா பெராரி நிறுவனத்தில் இருந்த வசதிகளைப் போலவே அனைத்து வசதிகளையும் கொண்டு அதன் தலைமையிடத்தை அமைத்தார்.  
1941 ஆம் ஆண்டில், ஆல்ஃபா ரோமியோ நிறுவனம் பெனிட்டோ முசோலினியின் அரசால் போர் முயற்சியின் ஓர் பகுதியாகப் பறிமுதல் செய்யப்பட்டது. என்ஸோ ஃபெராரிக்கு இதில் இழப்பு சிறிதளவே என்பதனால் அவர் அதிகம் பாதிக்கப்படவில்லை. அவர் பந்தய ஒப்பந்தங்களிலிருந்து நான்காண்டுகளுக்கு தடைச்செய்யப்பட்டார். இதன் காரணமாக தனது வணிக அடையாளமான பெராரி என்ற பெயரை என்சோ பெராரியால் பயன்படுத்த முடியவில்லை.*ஸ்குடெரியா* சிறிது காலத்திற்கு ஆட்டோ ஏவியோ காஸ்ட்ருஸியோனி ஃபெராரியாக பெயர் மாற்றமடைந்து. இரண்டாம் உலகப் போர் வெடிப்பதற்கு முன்பு ஒரே ஒரு பந்தயத்தில் மட்டுமே பங்கேற்ற நிறுவனம் ஆட்டோ டிபோ 815 என்ற ஒரே ஒரு காரை மட்டுமே தயாரித்தது. உண்மையில் ஒரு பந்தயத் தானுந்தான டிபோ 815 ஐ போட்டிகள் நடைபெறாத காலகட்டத்தில் அந்நிறுவனம் உற்பத்திச் செய்தது. இதுதான் உண்மையான முதல் பெராரி தானுந்து ஆகும். (1940 ஆம் ஆண்டில் மில்லே மிக்லியாவில் அது அறிமுகமாகியது) ஆயினும் இரண்டாம் உலகப் போரினால் அது சிறிதளவே போட்டியினைச் சந்தித்தது.  
போரின் போது, என்ஸோவின் நிறுவனம் இத்தாலிய இராணுவத்திற்காக விமான இயந்திரங்கள் மற்றும் இயந்திர கருவிகளை உற்பத்தி செய்து தந்தது. இதற்கான ஒப்பந்தங்கள் இலாபத்தைத் தந்தன. மேலும் புதிய நிறுவனம் தொடங்குவதற்கான பெரும் மூலதனத்தையும் வழங்கியது. 1943இல், நேச நாடுகளின் குண்டுவீச்சு தாக்குதல்களின் அச்சுறுத்தல் காரணமாக நிறுவனத்தின் தொழிற்சாலை மரனெல்லோவுக்கு மாற்றப்பட்டது. அது முதல் அங்கேயே நிலைபெற்றிருக்கிறது. தொழிற்சாலை நேசப்படைகளால் 1944 ஆம் ஆண்டில் குண்டு வீசி தாக்கப்பட்டது, எனினும் 1946 ஆம் ஆண்டில் போர் முடிவடைந்தப் பிறகு மீண்டும் கட்டப்பட்டது. அதில் சாலைக் கார் உற்பத்திக்கான பணிமனையையும் உள்ளடக்கியிருந்தது. புதிய இடத்திலும் இரண்டு முறை குண்டு வீசப்பட்டாலும், ஃபெராரி இன்று வரை மரனெல்லோவில் உள்ளது.
# பெராரி

## வரலாறு.

### என்ஸோ ஃபெராரி கீழ்

1945 ஆம் ஆண்டில், ஃபெராரி அதன் தற்போதைய பெயரை ஏற்றுக்கொண்டது. நிறுவனத்தின் 125 எஸ் என்ற முதல் காருக்கு சக்தியூட்டும் ஒரு புதிய வி12 இயந்திரத்திற்கான வேலை உடனடியாகத் தொடங்கியது. பெராரி வரிசையில் முதல் தானுந்து வெளியிடப்பட்டு அடுத்தடுத்த பல பெராரித் தானுந்துகள் வெளியிடப்பட்டன. 1947 ஆம் ஆண்டில் பந்தயத்தைத் துவங்கிய உடனேயே தானுந்து விளையாட்டுகளில் இந்நிறுவனம் பலவெற்றியைக் கண்டது. குறிப்பாக , 125 எஸ் தானுந்து பல பந்தயங்களில் வென்றது, லே மான்ஸ் மற்றும் 1951 கரேரா பான் அமெரிக்கனா உள்ளிட்ட பல தொடக்க கால வெற்றிகள், உயர்தர வாகன உற்பத்தியாளர் என்ற நற்பெயரை பெராரிக்கு உருவாக்க உதவியது. பின்னர் ஃபெராரி மேலும் பல பந்தயங்களை வென்றது, 1950 களின் முற்பகுதியில் அதன் சாலை கார்கள் ஏற்கனவே சர்வதேச உயரடுக்கின் விருப்பமாக இருந்தன. ஃபெராரி அமெரிக்கா, மான்சா மற்றும் 250 போன்ற தொடர்வரிசையில் தானுந்துகளை உற்பத்தி செய்தது, 1958 இன் தொடக்கத்தில் இந்நிறுவனம் தயாரித்த முதல் தொடர்வரிசைத் தானுந்து 250 ஜி டி கூப் என்பதாகும்.  
1960இல் ஃபெராரி ஒரு பொது நிறுவனமாக மறுசீரமைக்கப்பட்டது. அதன் உற்பத்தி நடவடிக்கைகளை கையாள ஒரு வணிக கூட்டாளரைத் தேடத் தொடங்கியது. அதற்காக இது முதலில் 1963 இல் போர்ட் தானுந்து நிறுவனத்தை அணுகியது, இருப்பினும் பேச்சுவார்த்தைகள் தோல்வியடைந்தன, பின்னர் 1969 இல் பியாட்டுடன் பேச்சுவார்த்தைகள் மிகவும் வெற்றிகரமாக அமைந்தன. இந்நிறுவனம் பெராரியின் 50% பங்குகளை வாங்கியது.. இந்தப் பத்தான்டுகளின் இரண்டாம் பாதியில், பெராரி அதன் பாரம்பரிய மாதிரிகளை தரமுயர்த்தி இரண்டு தானுந்துகளையும் தயாரித்தது. முதலவது 1967 இல் வெளியிடப்பட்ட டினோ 206 ஜிடி, இது அதன் முதல் பெருமளவு உற்பத்தி செய்யப்பட்ட நடுத்தர என்ஜின் கொன்ட சாலை தானுந்தாகும். அடுத்து, 1968இல் வெளிவந்த 365 ஜிடிபி/4, இது பெராரியின் வடிவமைப்பு மொழியை நவீனமயமாக்கிய நெறிப்படுத்தப்பட்ட பாணியைக் கொண்டிருந்தது. குறிப்பாக நிறுவனத்தின் பழமைவாத பொறியியல் அணுகுமுறையிலிருந்து விலகி ஒரு தீர்க்கமான நகர்வுக்கு எடுத்துக்காட்டாக டினோ இருந்தது. சாலையிலும் செல்லும் ஒவ்வொரு ஃபெராரி தானுந்தின் முன்புறமும் ஒரு வி 12 என்ஜின் பொருத்தப்பட்டிருந்தது, மேலும் இது 1970கள், 1980களில் V6 மற்றும் V8 எஞ்சின்களை முழுமையாகத் தழுவிய, ஃபெராரியின் நடுத்தர எஞ்சின் கட்டமைப்பை பறைசாற்றியது.[3]
# பெராரி

## வரலாறு.

### நவீன காலம்

1988 ஆம் ஆண்டில் என்ஸோ ஃபெராரி இறந்தார், இதன்பின் ஃபியட் தனது பங்குகளை 90% ஆக விரிவுபடுத்தியது. அவர் தனிப்பட்ட முறையில் நான்கு ஆண்டுகளுக்கு முன்பு ஒப்புதல் அளித்த கடைசித் தானுந்து F40 ஆகும். இது பின்பு 288 GTO ஆக முதன்முதலில் முயற்சிக்கப்பட்ட முதன்மை சூப்பர் தானுந்து என வளர்ச்சியடைந்தது. 1991 ஆம் ஆண்டில் லூகா கார்டெரோ டி மான்டெசெமோலோ என்பவர் அடுத்தபடியாக நிறுவனத்தின் தலைமைப் பதவியேற்றார், லூகா கார்ட்டெரோ 23 ஆண்டு காலத் தலைவராக இருந்த காலத்தில் பெராரி நிறுவனம் பெரிதும் வளர்ச்சியடைந்தது. இவர் 1991 மற்றும் 2014 க்கு இடையில், ஃபெராரியின் சாலை கார்களின் லாபத்தை கிட்டத்தட்ட பத்து மடங்கு அதிகரித்தார், வழங்கப்பட்ட கார்களின் வரம்பை அதிகரிப்பதன் மூலமும், உற்பத்தி செய்யப்பட்ட மொத்த எண்ணிக்கையை கட்டுப்படுத்துவதன் மூலமும். மான்டேசெமோலோவின் தலைமைத்துவமும் உரிம ஒப்பந்தங்களில் விரிவாக்கத்தைக் கண்டது. மைக்கேல் சூமேக்கர் மற்றும் ஜீன் டோட்டாவை பணியமர்த்தியதன் மூலம், ஃபெராரியின் பார்முலா ஒன் செயல்திறனில் நல்ல முன்னேற்றம் ஏற்பட்டது. 2004 மற்றும் 2010 க்கு இடையில் மான்டேசெமோலோ, ஃபெராரி நிறுவனத்தின் தலைமையுடன் பியாட் நிறுவனத்தின் தலைவராகவும் இருந்தார். அச்சமயம் F50, என்ஸோ, லாஃபெராரி ஆகிய மூன்று முதன்மை கார்கள் உற்பத்தி செய்யப்பட்டன.  
மான்டெசெமோலோ பதவி விலகிய பின்னர், அவருக்கு பதிலாக பல புதிய தலைவர்கள் மற்றும் தலைமை நிர்வாக அதிகாரிகள் நியமிக்கப்பட்டனர். முதலில் செர்ஜியோ மார்சியோன், ஃபெராரியின் முதல் பொதுப்பங்கு வெளியீடு மற்றும் ஃபியட் கிரைஸ்லர் ஆட்டோமொபைல்ஸ் நிறுவனத்தின் அடுத்தடுத்த நிறுவனத் துணைத் தயாரிப்புகள் ஆகியவற்றை மேற்பார்வையிட நியமிக்கப்பட்டார். பின்னர் லூயிஸ் கேமில்லேரி தலைமை நிர்வாக அதிகாரியாகவும், ஜான் எல்கன் தலைவராகவும் இருந்தார். 2021 ஆம் ஆண்டு தொடங்கி, கேமில்லேரிக்கு பதிலாக பெனெடெட்டோ விக்னா தலைமை நிர்வாக அதிகாரியாக நியமிக்கப்பட்டார், அவர் பெராரியின் முதல் முழு மின்சாரதானுந்துகளை உருவாக்கும் திட்டங்களை அறிவித்துள்ளார். இந்த காலகட்டத்தில், பெராரி அதன் உற்பத்தியை பல மடங்கு விரிவுபடுத்தியதுது, உலகளாவிய செல்வத்தின் அதிகரிப்பு காரணமாக, அதன் உரிம ஒப்பந்தங்களுடன் மிகவும் தேர்ந்தெடுக்க நிறுவனமாக பெராரி மாறியது.
# பெராரி

## மோட்டார் விளையாட்டு

தொடக்கத்திலிருந்தே, ஃபெராரி நிறுவனம் வாகனப் பந்தய விளையாட்டுகளில் ஈடுபட்டு வந்துள்ளது. ஸ்குடெரியா ஃபெராரி என்ற அதன் பணிக்குழு மூலம், ஃபார்முலா ஒன் மற்றும் தானுந்து விளையாட்டுப் பந்தயம் உள்ளிட்ட பல்வேறு பிரிவுகளில் அது போட்டியிட்டது. இருப்பினும் மற்ற அணிகளுடன் இணைந்தும் நிறுவனம் பணியாற்றியுள்ளது.
# பெராரி

## மோட்டார் விளையாட்டு

### கிராண்ட் பிரிக்ஸ் மற்றும் ஃபார்முலா ஒன் பந்தயங்கள்

#### ஃபெராரி ஓட்டுநர் அகாதெமி

ஃபெராரியின் இளம் ஓட்டுநர்களுக்கான ஓர் திட்டமே ஃபெராரி டிரைவர் அகாதெமி ஆகும். 2009 ஆம் ஆண்டில் தொடங்கப்பட்ட இந்த முயற்சி, 2003 மற்றும் 2006 க்கு இடையில் ஃபெலிப் மாசாவை மெருகேற்றியதன் மூலம் வெற்றிகரமாகத் தொடர்ந்து வருகிறது. அகாடமியில் ஏற்றுக்கொள்ளப்பட்ட ஓட்டுநர்கள் பார்முலா பந்தயங்களின் விதிகள் மற்றும் வரலாற்றைக் கற்றுக்கொண்டு, பார்முலா த்ரீ மற்றும் பார்முலா 4 போன்ற பந்தயங்களில் பெராரியின் ஆதரவுடன் போட்டியிடும்போது அங்கீகரிக்கப்பட்டார்கள். 2019 ஆம் ஆண்டு நிலவரப்படி, 18 திட்டங்களில் சேர்க்கப்பட்டவர்களில் 5 பேர் பட்டம் பெற்று எஃப் 1 ஓட்டுநர்களாக மாறினர். இந்த ஓட்டுநர்களில் ஒருவரான சார்லஸ் லெக்லெர்க் ஸ்குடெரியா ஃபெராரி பந்தயத்திற்கு வந்தார், மற்ற நான்கு பேர் மற்ற அணிகளுடன் கையெழுத்திட்டனர். பட்டதாரி அல்லாத ஓட்டுநர்களில் சில பந்தய வளர்ச்சியில் பங்கேற்றுள்ளனர்; சிலர் ஆலோசகர்களாக மாறியுள்ளனர்; மேலும் சிலர் அகாதெமியை விட்டு வெளியேறி கீழடுக்குப் பார்முலாப் பந்தயங்களில் தொடர்ந்து பங்கேற்று வருகின்றனர். ஃபெராரி தொடர்ந்து இதே போன்ற வெற்றியைக் கண்டது. 1957 ஆம் ஆண்டில் போட்டியிடத் தொடங்கி பத்து ஆண்டுகளில் ஃபெராரீ மூன்று உலக விளையாட்டுத் தானுந்துகளுக்கான சாம்பியன்ஷிப்புகளையும், மில்லி மிக்லியா பந்தயங்களில் ஏழு வெற்றிகளையும், 24 ஹவர்ஸ் ஆஃப் லே மான்ஸில் இரண்டு வெற்றிகளையும் வென்றது. இந்த பந்தயங்களில் கிடைத்த வெற்றிகள் ஃபெராரியின் முந்தைய சாலை தானுந்துகளின் வளர்ச்சி மற்றும் ஊக்குவிப்புக்கு சிறந்த சூழல்களாக இருந்தன, அவை அவற்றின் பந்தயங்களை ஒத்தது போலவே இருந்தன.  
இந்த வெற்றி 1960 களின் முதல் பாதியிலும் தொடர்ந்தது, ஃபெராரி WSC இன் 2000GT மூன்றாம் தரநிலையை தொடர்ச்சியாக மூன்று முறை முடித்தது. மற்றும் தொடர்ச்சியாக ஆறு ஆண்டுகளாக லே மான்சு பந்தயங்களில் முதலிடத்தைப் பிடித்தது. லே மான்ஸில் அதன் வெற்றித் தொடரை 1966 இல் போர்டு நிறுவனம் உடைத்தது, மேலும் ஃபெராரி மேலும் 1967, 1972 ஆகிய ஆன்டுகளில் இரண்டு WSC பட்டங்களை வென்றாலும் அதற்கான மோசமான நிதியே ஒதுக்கீடு செய்யப்பட்டது. பார்முலா ஒன்னில் இதன் மந்தமான செயல்திறன் ஒப்பிடப்பட்டு 1973 இல் விளையாட்டு தானுந்துப் பந்தயங்களில் போட்டியிடுவதை நிறுத்த நிறுவனத்தை வழிநடத்தியது.: அதிலிருந்து, ஃபெராரி பிற தனியார் அணிகளுக்கு விளையாட்டு பந்தய கார்களைத் தயாரிக்க உதவிதது ஆனால் அவற்றை தானாகவே பந்தயப்படுத்தாது.  
2023 ஆம் ஆண்டில், ஃபெராரி முன்மாதிரி விளையாட்டு கார் பந்தயத்தில் மீண்டும் நுழைந்தது. 2023 இல் உலக சகிப்புத்தன்மை சாம்பியன்ஷிப்பிற்காக, ஏஎஃப் கோர்ஸ் உடன் இணைந்து, இரண்டு 499 பி விளையாட்டுத் தானுந்து முன்மாதிரிகளை களமிறக்கியது. இதில் ஒரு தானுந்துக்கு நிறுவனம் பந்தயத் துறைக்கு திரும்பியதை நினைவுகூரும் வகையில் "50" என்ற எண் வழங்கப்பட்டது. பந்தயத்தில் போட்டியிட்டதிலிருந்து ஐம்பது ஆண்டுகள் கடந்ததை இது குறிக்கிறது. 499 பி தானுந்து லே மான்ஸின் ஹவர்ஸ் பந்தயதில் முதலிடத்தைப் பிடித்தது, நடப்பிலிருந்த டொயோட்டா காசூ ரேசிங் பெற்றிருந்த ஐந்து ஆண்டு வெற்றிப் பயணத்தை முடிவுக்குக் கொண்டுவந்தது. மேலும் 58 ஆண்டுகளில் பந்தயத்தை வென்ற முதல் ஃபெராரி ஆனது. ஃபெராரி இந்த சாதனையை 2024 ஆம் ஆண்டு 24 ஹவர்ஸ் ஆஃப் லே மான்ஸில் மீண்டும் நிகழ்த்தியது இது 1965 க்குப் பிறகு பந்தயத்தில் அதன் முதல் தொடர் வெற்றியாக அமைந்தது.
# பெராரி

## மோட்டார் விளையாட்டு

### பிற துறைகள்

1932 முதல் 1935 வரை ஸ்குடெரியா ஃபெராரி ஒரு இருசக்கர உந்துவண்டிப் பந்தயப் பிரிவை இயக்கியது, இது எதிர்கால கிராண்ட் பிரிக்ஸ் ஓட்டுநர்களை தேடிப் பயிற்றுவிப்பதற்கான ஒரு வழிமுறையாகக் கருதப்பட்டது. இத்தாலிய உந்துவண்டிகளுக்குப் பதிலாக, நார்டன் மற்றும் ரட்ஜ் தயாரித்த பிரித்தானிய உந்துவண்டிகளை இந்தக் குழு பயன்படுத்தியது. பெராரி இரு சக்கர வாகனப் பந்தயங்களில்,மூன்று தேசிய பட்டங்களையும் ஒட்டுமொத்தமாக 44 வெற்றிகளையும் வென்றது, இறுதியில் புஷ்ராட் உந்துவண்டிப் பொறிகள் வழக்கற்றுப்போனதாலும், பெரும் மந்தநிலையிலிருந்த பரந்த பொருளாதார பிரச்சனைகளாலும் இந்த இருசக்கர வாகனப் பந்தயத்திலிருந்து வெளியேற்றப்பட்டது.  
முன்பாக பெராரி பார்முலா ஒன் அல்லாத பிற பந்தயங்களிலும் பங்கேற்றது. 1948 களின் தொடக்கத்தில் பார்முலா 2 , பார்முலா லிபெர் ஆகிய பந்தயங்களுக்கான கார்களைத் தயாரித்தது. மேலும் நிறுவனத்தின் பெராரி 2 திட்டம் டினொ இயந்திரங்களை உருவாக்க வழிவகுத்தது, இது பெராரியின் பல்வேறு பந்தயத் தானுந்துகள் மற்றும் சாலைத் தானுந்துகளுக்கு சக்தி அளித்தது.  
1950 களின் முற்பகுதியில் பெராரி இரண்டு நீர் வேகப் பதிவு படகுகளுக்கான பவர்டிரெய்ன்களைத் உற்பத்தி செய்தது. இரண்டும் 800 கிலோ பிரிவிற்கான விசைப்படகுகள் ஆகும் வேறெந்த விசைப்படகும் பின் பெராரி இயந்தரங்களால் கட்டப்படவில்லை அல்லது அதனுடன் இணைக்கப்படவில்லை, இருப்பினும் அவற்றில் ஒன்றான ஆர்னோ XI வின் இயந்திரக்கொள்முதல் என்ஸோ ஃபெராரியால் நேரடியாக அங்கீகரிக்கப்பட்டது. ஆர்னோ XI இன்னும் 800 கிலோ விசைப்படகுக்கான அதிகபட்ச வேக சாதனையைப் பெற்றுள்ளது.  
2019 முதல் ஸ்குடெரியா பெராரி சிம் ரேசிங் எனப்படும் உருவகப்படுத்தும் தானுந்துப் பந்தயங்களில் பங்கேற்று வருகிறது.
# பெராரி

## மோட்டார் விளையாட்டு

### மற்ற அணிகளுக்கான பந்தய கார்கள்

பெராரியின் வரலாற்றில் தனது சொந்த ஸ்குடெரியா ஃபெராரீ அணிக்கு மட்டுமல்லாமல் மற்ற போட்டியாளர்களுக்கும் பந்தய தானுந்துகளை வழங்கியுள்ளது. 1950,1960களில், பார்முலா ஒன் தானுந்துகளை பல தனியார் பங்கேற்பாளர்களுக்கும் பிற அணிகளுக்கும் வழங்கியது. இதற்கு ஒரு சிறந்த சான்று டோனி வாண்டர்வெல் குழுவாகும். இவ்வணி தங்கள் சொந்த வான்வால் தானுந்துகளை உருவாக்குவதற்கு முன்பு மாற்றியமைக்கப்பட்ட பெராரி தானுந்துகளுடன் பந்தயங்களில் ஈடுபட்டது . 1969 பருவங்களில், இறுதி மூன்று சுற்றுகளையும் வென்று உலக சாம்பியன்ஷிப் கிராண்ட் பிரிக்ஸில் நுழைந்த கடைசிக் குழுக்களில் பெராரி தானுந்துகளைப் பயன்படுத்தாத கடைசிக்குழுவாக வட அமெரிக்கப் பந்தய அணி இருந்தது..  
ஃபெராரி 2008-2009 பருவத்தில் இருந்து A1 கிராண்ட் பிரிக்ஸ் தொடருக்கான V8 என்ஜின்களுடன் முழுமையான கார்களை வழங்கியது. இந்த கார் ரோரி பைர்ன் என்பவரால் வடிவமைக்கப்பட்டது மற்றும் 2004 ஃபெராரி ஃபார்முலா ஒன் காரை ஒத்ததாக வடிவமைக்கப்பட்டுள்ளது. ஃபெராரி தற்போது அதன் 458 இன் பந்தய பதிப்பிற்கு ஒரு வாடிக்கையாளர் ஜிடி திட்டத்தை இயக்குகிறது, மேலும் 458 இன் முன்னோடிகளுக்கு அவ்வாறு செய்துள்ளது, இது 1990 களின் பிற்பகுதியில் 355 க்கு முந்தையது. அமெரிக்கன் ரிசி காம்பிடிசியோன் மற்றும் இத்தாலிய ஏஎஃப் கோர்ஸ் அணிகள் போன்ற தனியார் அணிகள் பல ஆண்டுகளாக ஃபெராரி ஜிடி பந்தய வீரர்களுடன் மிகவும் வெற்றிகரமாக உள்ளன. ஆடி ஆர்8, மெக்லாரன் எம். பி. <ஐடி1] சி மற்றும் பிஎம்டபிள்யூ Z4 (E89) போன்ற பந்தய பதிப்புகளுடன் போட்டியிடுவதற்காக பொறுமை விளையாட்டு கார் பந்தயத்திற்காக தயாரிக்கப்பட்ட இந்த கார் வெற்றிகரமாக நிரூபிக்கப்பட்டுள்ளது, ஆனால் அதன் முன்னோடியான எஃப்430 ஐப் போல வெற்றிகரமாக இல்லை. ஃபெராரி சவால் என்பது ஃபெராரீ 458 க்கான ஒரு தயாரிப்பு பந்தயத் தொடராகும். எஃப்எக்ஸ்எக்ஸ் சாலை சட்டபூர்வமானது அல்ல, எனவே இது டிராக் நிகழ்வுகளுக்கு மட்டுமே பயன்படுத்தப்படுகிறது.
# பெராரி

## சாலை வாகனங்கள்

பெராரி என்ற பெயரில் தயாரிக்கப்பட்ட முதல் வாகனம் 125 எஸ் ஆகும். இந்த சிறிய இரண்டு இருக்கைகள் கொண்ட விளையாட்டுப் பந்தயங்களுக்கான வி12 தானுந்துகள் இரண்டு மட்டுமே தயாரிக்கப்பட்டன. 1949 ஆம் ஆண்டில், 166 இன்டர் அறிமுகப்படுத்தப்பட்டது, இது பிரமாண்டமான சுற்றுலா சாலை கார் சந்தையில் நிறுவனத்தின் குறிப்பிடத்தக்க வளர்ச்சியைக் குறிக்கிறது. முதல் 166 இன்டர் என்பது கரோசெரியா டூரிங் சூப்பர்லெக்கரா என்பவர் வடிவமைத்த வேலைப்பாடுகளுடன் கூடிய நான்கு இருக்கைகள் கொண்ட (2 + 2) பெர்லினெட்டா கூப்பே ஆகும். சாலை த் தானுந்துகள் பெராரி நிறுவனத்தின் தானுந்து விற்பனையை பெரும்பகுதியாக மாறியது. விக்னேல், டூரிங், கியா, பினின்பாரினா, ஸ்கெஜ்லியெட்டி மற்றும் பெர்டோன் போன்ற தொடக்க கால பெராரி சாலைத் தானுந்துகள் பொதுவாக சுயாதீன பயிற்சியாளர்களால் வடிவமைக்கப்பட்டு தனிப்பயனாக்கப்பட்ட உடல் வேலைப்பாடுகள் கொன்டிருந்தன.  
அசல் பெராரி சாலைத் தானுந்துகள் பொதுவாக இரண்டு இருக்கைகளுடன் முன்புறம் இயந்திரம் பொருத்தப்பட்ட V12 களாக இருந்தன. இந்த தளம் 1950-1960களில் பெராரிக்கு நன்கு பலனளித்தத். 1967 ஆம் ஆண்டில், முதன்முதல் பெராரி தயாரித்த பின்புற நடுத்தர இயந்திரம் பொருத்தப்பட்ட தானுந்தாக வி6 என்ஜினுடன் இயங்கும் டினோ 206 ஜிடி அறிமுகப்படுத்தப்பட்டது. 2 06 ஜிடி குறைந்த விலையில் டினோ அடையாளத்தின் கீழ் விற்கப்பட்டது. இதற்கு என்ஸோ ஃபெராரியின் மறைந்த மகனின் பெயரிடப்பட்டது, மேலும் முந்தைய ஃபெராரி மாடலை விட அதிக எண்ணிக்கையில் விற்கப்பட்டது. ஃபெராரி என்ற பெயரில் விற்கப்பட்ட முதல் பின்புற நடுத்தர என்ஜின் மாடல் 1973 ஆம் ஆண்டில் பிளாட் 12 ஆகும். இது இயங்கும் பெர்லினெட்டா பாக்ஸருடன் வந்தது. இந்த பின்புற நடுத்தர இயந்திர அமைப்பு இன்று வரை பல பெராரி தானுந்துகளில் தொடர்ந்து பயன்படுத்தப்படுகிறது. தற்போதைய பெராரி சாலைத் தானுந்துகள் பொதுவாக வி8 அல்லது வி12 என்ஜின்களைப் பயன்படுத்துகின்றன, வி8 ரக தானுந்துகள் சந்தையின் மொத்த உற்பத்தியில் பாதிக்கும் மேலானவை.  
2010களின் தொடக்கத்தில் தனது சாலைத் தானுந்துகளுக்காக லா பெராரி தொடங்கி, பினின்பாரினா உள்ளிட்ட சுயாதீன வாகனக் கட்டமைப்பாளர்களைப் பயன்படுத்துவதிலிருந்து தனது கவனத்தை திசைமாற்றியது, அதற்கு பதிலாக அதன் அனைத்து சாலை தானுந்துளின் வடிவமைப்பிற்கும் சென்ட்ரோ ஸ்டைல் ஃபெராரியின் உள் வடிவமைப்பைச் சார்ந்திருந்தது. பெராரி எஃப்12 என்பதே பினின்பரினாவின் வடிவமைப்பைக்கொண்ட கடைசி தயாரிப்பாக இருந்தது. இருப்பினும் பினின்ஃபாரினாவுடன் பெராரி நிறுவனம் சில சிறப்பு திட்டங்களில் தொடர்ந்து ஒத்துழைப்பார்கள் என்று கூறியுள்ளது.  
*பெராரி எஸ்எஃப்90 ஸ்ட்ராடேல்* என்பது உயர் நுட்பக் கட்டமைப்பைக் கொண்ட பெராரி தயாரித்த முதல் மின்சாரத் தானுந்தாகும் இது மூன்று மின்சார இயந்திரங்களுடன் ஒருங்கிணைந்த உள் எரிப்பு இயந்திரத்தைக் கொன்டது அவற்றில் இரண்டு சுயாதீனமானவையும் முன் அச்சில் அமைந்துள்ளவையும் ஆகும். மூன்றாவது இயந்திரத்திற்கும் பல்லிணையகத்திற்கும் (கியர்பாக்ஸ்) இடையே பின்புறத்தில் அமைந்துள்ளது.  
பிப்ரவரி 2025 இல், பெராரியின் தலைமை நிர்வாக அதிகாரி பெனெடெட்டோ விக்னாவின் கூற்றுப்படி, "ஒரு தனித்துவமான மற்றும் புதுமையான வழியில்" அக்டோபரில் தங்கள் முதல் முழு மின்சாரத் தானுந்தினை வெளியிடுவதாக அறிவித்தது.
# பெராரி

## சாலை வாகனங்கள்

### தனிப்பயனாக்கம்

1950கள் மற்றும் 1960களில், தொழிற்சாலையிலிருந்து நேராக உற்பத்தியாகி வரும்பொழுதே வாடிக்கையாளர்கள் தங்கள் வாகனங்களை பெரும்பாலும் தனிப்பயனாக்கினர். இது அந்த நேரத்தில் பெராரி தானுந்துகளின் அடையாள மாயையை அதிகரிக்கச் செய்தது. மரனெல்லோவிலிருந்து வெளிவரும் ஒவ்வொரு பெராரி தானுந்தும் ஒரு தனிப்பட்ட வாடிக்கையாளரின் விவரக்குறிப்புக்கு ஏற்ப கட்டமைக்கப்படலாம்.  
ஃபெராரி தனது முந்தைய கரோசெரியா ஸ்காஜிலியெட்டி திட்டத்துடன் இந்த கருத்தை முறைப்படுத்தியது. பந்தய இருக்கைகள், பின்புற கேமராக்கள் சில பாகங்களை நீக்குதல் அல்லது மாற்றியமைத்தல் போன்றவை பொதுவாக வாடிக்கையாளர்களின் விருப்பங்களுக்கேற்ப மாற்றியமைக்கப்பட்டன. 2011 ஆம் ஆண்டின் பிற்பகுதியில், பெராரி நிறுவனம் இதிலும் புதுமைத் திட்டத்தை அறிவித்தது. *டைலர் மேட்* என்ற இத்திட்டம் வாடிக்கையாளர்களை மரனெல்லோவில் வடிவமைப்பாளர்களுடன் இணைந்து தானுந்து உருவாக்கச் செயல்முறையின் ஒவ்வொரு கட்டத்திலும் முடிவுகளை எடுக்க அனுமதிக்கிறது. எந்த ஒரு பாகத்தையும் நீக்குதல் அல்லது மாற்றியமைத்தல், எந்த வெளிப்புற நிறம் அல்லது எந்த உட்புற பொருளும் மாற்றியமைக்கப்படுவது சாத்தியமாகும். இந்த திட்டம் பெராரியின் ஒவ்வொரு தானுந்தும் தனித்துவமானது என்ற கருத்தை வலியுறுத்தும் அசல் பாரம்பரியத்தைத் தொடர்கிறது.
# பெராரி

## சாலை வாகனங்கள்

### "பிக் 6" சூப்பர் தானுந்துகள்

பெராரி முன்னணி "சூப்பர் தானுந்துகளின்" வரிசையில் 1984 ஆம் ஆன்டில் வெளிவந்த 288 ஜி. டி. ஓ முதல் தானுந்தாக சிலரால் கருதப்படுகிறது. இந்த வம்சாவளி F40, F50, என்ஸோ, லாஃபெராரி மற்றும் F80 வழியாக நீட்டிக்கப்படுவதாக கருதப்படுகிறது. இவை சில நேரங்களில் தானுந்து சேகரிப்பாளர்களால் "பெரிய 6" என்று குறிப்பிடப்படுகின்றன.
# பெராரி

## சாலை வாகனங்கள்

### காட்சி, சிறப்புத் தானுந்துகள்

பெராரி நிறுவனம் மாடுலோ, மைதோஸ் மற்றும் பினின் போன்ற ஒரு சில காட்சித் தானுந்துகளைத் தயாரித்துள்ளது. இவற்றில் சில மிகவும் புரட்சிகரமானவை. மேலும் அவை உற்பத்தியை ஒருபோதும் நோக்கமாகக் கொண்டவை அல்ல. பின்னாட்களில் இதன் பாணிகள் பிற உற்பத்தி மாதிரிகளில் இணைக்கப்பட்டன. ஃபெராரியின் பெரும்பாலான காட்சித் தானுந்துகள் பினின்ஃபாரினா நிறுவனத்தின் வடிவமைப்புடன் இணைந்து செயல்படுகின்றன. பெராரி நிறுவனம் தயாரித்த மிக சமீபத்திய காட்சித் தானுந்து 2010 மில்லெச்சிலி ஆகும்.  
பெராரி சாலை தானுந்துகளில் பல தானுந்துகள் சிறப்பு ஒற்றைப் பதிப்புளாகத் தயாரிக்கப்பட்டுள்ளன, அவை பணக்கார உரிமையாளர்களின் ஆணையின் பெயரில் தானுந்துக் கட்டமைப்பாளர்களால் வடிவமைக்கப்பட்டவை. எடுத்துக்காட்டுகளில் பி4/5 மற்றும் 612 கப்பா ஆகியவை ஆகும்.
# பெராரி

## சாலை வாகனங்கள்

### காட்சி, சிறப்புத் தானுந்துகள்

#### பெராரி சிறப்பு திட்டங்கள்

போர்ட்ஃபோலியோ கட்டமைப்புத் திட்டம் என்றும் அழைக்கப்படும் சிறப்புத் திட்டம், கடந்த காலத்தில் மற்றும் வரையரைக்குட்பட்டு உற்பத்தி செய்யப்பட்ட தானுந்து மாதிரிகளின் பாரம்பரியத்தை புதுப்பிக்கும் நோக்கத்துடன் 2008 இல் தொடங்கப்பட்டது. இது, பெராரி மற்றும் சிறந்த இத்தாலி<nowiki/>ய கட்டமைப்பாளர்களுடன் இணைந்து நவீன பெராரி சாலைத் தானுந்துகளை அடிப்படையாகக் கொண்ட தனிப்பயனாக்கப்பட்ட தானுந்துகளை வாடிக்கையாளர்கள் உருவாக்க அனுமதிக்கிறது. இதற்கான பொறியியல், வடிவமைப்பு பெராரி நிறுவனத்தால் செய்யப்படுகிறது, சில நேரங்களில் *பினின்பாரினா* அல்லது *பியோரவந்தி* போன்ற வெளிப்புற வடிவமைப்பு நிறுவனங்களின் ஒத்துழைப்புடன், வாகனங்கள் சாலைப் பயன்பாட்டிற்கான சட்டப்பூர்வமாக முழு அங்கீகாரம் பெறுகின்றன.  
இந்த திட்டத்தின் கீழ் முடிக்கப்பட்ட முதல் கார் 2008 எஸ். பி. 1 ஆகும், இது ஜப்பானிய வணிக நிர்வாகிக்காக உருவாக்கப்பட்டது. இரண்டாவது பி540 அதிவேகஅபெர்டா ஆகும். இது ஒரு அமெரிக்க சேகரிப்பாளருக்காக தயாரிக்கப்பட்டது. பின்னர் இதன் சிறப்புத் திட்டங்களின் கீழ் உற்பத்தி செய்யப்பட்ட தானுந்துகள் பின்னர் பொது வெளிக்கு வந்தன.
# பெராரி

## சாலை வாகனங்கள்

### தனிப்பயன்பாட்டிற்கான தானுந்து வரிசை

2008 இல் நடைபெற்ற டெட்ராய்டு தானுந்துக் கண்காட்சியில் பெராரி தன்னுடைய எத்தனாலில் இயங்கும் ஒரு F430 ஸ்பைடர் என்ற தானுந்தினைக் காட்சிப்படுத்தியது. 2010 ஜெனீவா மோட்டார் கண்காட்சியில் ஃபெராரி தங்களின் முதன்மைத் தானுந்தான 599 இன் கலப்பின பதிப்பை வெளியிட்டது. "ஹை-கெர்ஸ் கான்செப்ட்" என்று அழைக்கப்படும் இது 599 பியோரானோவின் 612 குதிரைத்திறனை விட 100 க்கும் அதிகமான குதிரைத்திறன் கொண்டது &nbsp;மேலும் 2014 ஆம் ஆண்டின் நடுப்பகுதியில், முதன்மைத் தானுந்தான லாஃபெராரி ஒரு கலப்பின அமைப்பைக் கொண்ட உற்பத்தியாக இருந்தது. பெராரி தனது முதல் பிளக்-இன் உயர் ரக மாதிரியான 2019 ஆம் ஆண்டில் எஸ். எஃப் 90 ஸ்ட்ராடேல் என்ற தானுந்தினையும் அதைத் தொடர்ந்து 2021 ஆம் ஆண்டில் 296 என்ற தானுந்தினையும் அறிமுகப்படுத்தியது.
# பெராரி

## சாலை வாகனங்கள்

### பெயரிடும் மரபுகள்

தொடக்கத்திலிருந்தே, ஃபெராரி தானுந்துகளின் பெயர்கள் ஒரு மரபைக் கொண்டிருந்தன. ஒரு வாகனத்தின் நோக்கத்தைக் குறிக்கும் கூடுதல் பின்னொட்டு, இயந்திர உருளை அமைக்கப்பட்டு இயங்கும் இடம், ஆகியவற்றின் அடிப்படையில் அதன் வாகனங்களுக்குப் பெயரிடப்பட்டது. எனவே, ஃபெராரி 125 எஸ் 1.5 லிட்டர்- V12 இயந்திரத்தை 124.73 cc என்ற ஒற்றை நிலைமாற்றத்தைக் குறித்தது அதே நேரத்தில் எஸ் என்ற பின்னொட்டு விளையாட்டு எனப் பொருள்படும் ஸ்போர்ட்ஸைக் குறிக்கிறது. மற்ற பந்தய கார்களும் குறிப்பிட்ட பந்தயங்கக்கான பெயர்களைப் பெற்றன, அதாவது ஃபெராரி 166 எம்எம் என்பது மில்லி மிக்லியா பந்தயத்திற்கானது.. சாலைக்குச் செல்லும் மாதிரிகளில் அறிமுகத்துடன், இன்டர் என்ற பின்னொட்டு சேர்க்கப்பட்டது. பின்னர் தொடர்வரிசையாக வெளியிடப்பட்ட சாலைத் தானுந்துகள் *யூரோப்பா* என்றும், டாப்-ஆஃப்-தி-லைன் தொடர்வரிசைத் தானுந்துகள் அமெரிக்கா மற்றும் சூப்பர்அமெரிக்கா என்றும் மறுபெயரிடப்பட்டன.  
1990களின் முற்பகுதி வரை, பெராரி இந்த மூன்றிலக்க அடிப்படையில் பெயரிடும் திட்டத்தைப் பின்பற்றியது.  
பெராரிய்ன் பல்வேறு டினோ மாதிரிகள் என்ஸோவின் மகன் டினோ ஃபெராரியின் பெயரால் பெயரிடப்பட்டன, மேலும் அவை பெராரியால் டைனோஸ் என்று சந்தைப்படுத்தப்பட்டு பெராரி விற்பனைப் பிரதிநிதிகளால் விற்கப்பட்டன இதன் நோக்கம் அவை பெராரி தானுந்துகள் என்பதே ஆகும்.  
1990களின் நடுப்பகுதியில், ஃபெராரி அனைத்து மாதிரிகளின் தொடக்கத்திலும் "F" என்ற எழுத்தை சேர்த்தது. இது எஃப் 512 எம், எஃப் 355 மாதிரிக்குப் பிறகு கைவிடப்பட்ட ஒரு நடைமுறை ஆகும். ஆனால் F430 க்காக அம்முறை மீண்டும் ஏற்றுக்கொள்ளப்பட்டது, ஆனால் அதன் வாரிசான பெராரீ 458க்கு அவ்வாறு பெயரிடப்படவில்லை.
# பெராரி

## நிறுவன விவகாரங்கள்

### விற்பனை வரலாறு

2019 ஆம் ஆண்டின் இறுதிவரை, பெராரி நிறுவனம் அதன் வரலாற்றில் மொத்தம் 219,062 கார்களை உருவாக்கி விற்பனை செய்துள்ளது.  
அக்டோபர் 2023 இல், ஃபெராரி அமெரிக்காவில் தனது வாகனங்களுக்கான கிரிப்டோகரன்சியில் கட்டணத்தை ஏற்கத் தொடங்கியது. இந்த திட்டத்தை 2024 இல் ஐரோப்பாவிற்கும் விரிவுபடுத்தியது. விலை மாற்றங்களைத் தவிர்ப்பதற்காக கிரிப்டோகரன்சி பரிமாற்றங்கள் உடனடியாக பாரம்பரிய நாணயமாக வர்த்தகம் செய்யப்பட்டன.  
; இறுதி வாடிக்கையாளர்களுக்கு ஃபெராரி வருடாந்திர விற்பனை (வகை-அங்கீகரிக்கப்பட்ட வாகனங்களின் எண்ணிக்கை)  
| ‡3 |
| --- |
| 6,465 |
| --- |  
:
:
# பெராரி

## நிறுவன விவகாரங்கள்

### திரும்பப் பெறுதல்

ஜனவரி 2020 இல் உயிர்காக்கும் காற்றுப் பைகளின் குறையாடு காரணமாக நிறுவனம் 982 பயணிகள் வாகனங்களை திரும்பப் பெற்றதாக இத்தாலிய கார் தயாரிப்பாளர் நினைவு கூர்கிறார். இவற்றின் ஊதுகுழல் வெடித்தால், காற்றுப்பையானது பயணிகள் மீது உலோக துகள்களை வீசும், இது கடுமையான காயத்தை ஏற்படுத்தும். சம்பந்தப்பட்ட ஒவ்வொரு காருக்கும் ஒரு புதிய பயணிகள் பக்க காற்றுப்பை அமைப்பு கிடைக்கும், இது ஆபத்தான உந்துசக்தி இல்லாமல் ஒரு புதிய ஊதுகுழலுடன் நிறைவடையும். என்எச்டிஎஸ்ஏ வின் அறிக்கையின்படி, அமெரிக்காவில் விற்கப்படும் 23,555 பெராரி மாதிரிகளில் போதுமான அளவு அழுத்தம் இல்லாத, குறைபாடுள்ள வேகத்தடை திரவ நீர்த்தேக்க மூடி பொருத்தப்பட்டுள்ளது, அவை போதுமான அழுத்தத்தை வெளியேற்றாது. ஆடைகளில் ஆண்கள், பெண்கள் மற்றும் குழந்தைகளுக்கான விலை உயர்ந்தவை முதல் குறைந்த விலைச் சேகரிப்புகளும் அடங்கும். ஃபெராரி ஜூன் 2021 இல் ஓடுபாதையில் தங்கள் முதல் உயர் -நவீனரக அடையாளத் தானுந்துகளை அறிமுகப்படுத்தினர்.  
பெராரியைக் கருப்பொருளாகக் கொண்ட இரண்டு கேளிக்கை பூங்காக்களும் உள்ளன.ஒன்று 2010 இல் அபுதாபியில் திறக்கப்பட்ட *பெராரி உலகம் அபுதாபி. இது ஐக்கிய அரபு எமிரேட்ஸில் உள்ள அபுதாபியின் யாஸ் தீவில் அமைந்துள்ளது.* மற்றொன்று ஸ்பெயினில் 2017 இல் தொடங்கப்பட்ட *பெராரி லேன்ட்* ஆகும்.இது ஸ்பெயினின் கட்டலோனியா போர்ட்அவென்ச்சுரா வேர்ல்ட் உல்லாச விடுதியில் அமைந்துள்ளது.
# சீதா

**சீதா** என்ற சொல் இராமரின் மனைவியான சீதையைக் குறிக்கும்.  
சீதா என்ற பெயரில் தொடங்கும் கட்டுரைகள்:
- சீதா (மரம்) (சீதாப் பழ மரம்)
- சீதா (நடிகை)
- சீதா (திரைப்படம்)
- சீதா கல்யாணம் (திரைப்படம்)
- சீதா பஹரணம்
- சீதாதபத்திரை
- சீதாநகரம், விஜயநகரம் மாவட்டம்
- சீதாமஃடீ சட்டமன்றத் தொகுதி
- சீதாமார்கி கோயில்
- சீதாயணம் (நூல்)
- சீதாராமபுரம்
- சீதாராம் நாயக் அஸ்மீரா
- சீதாவக்கை அரசு
# உகாய்க்குடி கிழார்

**உகாய்க்குடி கிழார்** சங்ககால நல்லிசைப் புலவர்களுள் ஒருவர் ஆவார். உகாய்க்குடி எனும் ஊரினர் என்று இவர் பெயரின் மூலம் அறியமுடிகிறது. இவர் பாடியப் பாடல் எட்டுத்தொகை நூல்களுள் ஒன்றான குறுந்தொகையில் 63ஆவதாக உள்ளது.
##### ஊர்ப்பெயர் விளக்கம்
உகாய் என்பது ஒரு செடி. இக்காலத்தில் அதனை அம்மாம் பச்சரிசிச் செடி என்பர். அச்செடி மிகுதியாக இருந்த ஊர் உகாய்க்குடி.
##### குறுந்தொகை 63 - பாடல் தரும் செய்தி
இது பாலைத்திணைப் பாடல். பொருள் தேடிவரச் செல்ல நினைத்த ஒருவன் தன் நெஞ்சுக்குச் சொல்கிறான். அதாவது அவனது மற்றொரு நெஞ்சு அவனது காதலியை நினைக்கிறது.  
ஒரு நெஞ்சு சொல்கிறது; பொருள் இல்லாதவர்களுக்கு ஈதலும், துய்த்தலும் இல்லை. எனவே பொருள் செய்.  
மற்றொரு நெஞ்சு சொல்கிறது; செய்யும் பொருளால் அம்மா அரிவையை வாங்கமுடியுமா?  
எந்த நினைவு என்னை உய்விக்கும்?  
அம்மா அரிவை = அழகிய மாமைநிறம் கொண்ட அரிவை  
மாமைநிறம் = மாந்தளிர் நிறம்.
##### பாடல் மூலம்
ஈதலும் துய்த்தலும் இல்லோர்க்கு இல் எனச்  
செய்வினை கைம்மிக எண்ணுதி அவ்வினைக்கு  
அம்மா அரிவையும் வருமோ  
எம்மை உய்த்தியோ உரைத்திசின் நெஞ்சே!
# விக்கிப்பீடியா:முதற்பக்கக் கட்டுரைகள்/அக்டோபர் 3, 2010

**பெல்ஜியம் சண்டை** இரண்டாம் உலகப் போரின் மேற்குப் போர்முனையில் நிகழ்ந்தது. மே 10-28, 1940ல் நடந்த இச்சண்டையில் நாட்சி செருமனி பெல்ஜியம் நாட்டைத் தாக்கிக் கைப்பற்றியது. 1939ல் செருமனி போலந்தைத் தாக்கிக் கைப்பற்றியதால் இரண்டாம் உலகப் போர் தொடங்கியது. பின்னர் நேச நாடுகளும் செருமனியும் அடுத்த கட்ட மோதலுக்காக தயாராகின. இந்தக் காலகட்டம் போலிப் போர் என்றழைக்கப்பட்டது. செருமனி அடுத்து பிரான்சைத் தாக்கும் என்று பரவலாக எதிர்பார்க்கப்பட்டது. மாறாக செருமனியின் தளபதிகள் பெல்ஜியம், நெதர்லாந்து வழியாகத் தாக்கத் திட்டமிட்டனர். நேசப் படைகள் பெல்ஜியத்தின் மீதான தாக்குதலே செருமனியின் முக்கிய தாக்குதல் என நம்பித் தங்கள் படைகளில் சிறந்தவற்றை பெல்ஜியத்துக்கு அனுப்பின. ஆனால் செருமனியின் இன்னொரு பெரும் படை மஷினோ கோட்டை உடைத்து ஆர்டென் காடு வழியாக பிரான்சைத் தாக்கியது. செருமனியின் இந்த இருமுனைத் தாக்குதலும் செர்மானியக் கவசப் படையினரின் மின்னலடித் தாக்குதல் உத்தியும் நேசநாட்டுப் படைகளை நிலை குலையச் செய்தன. பதினெட்டு நாட்களில் பெல்ஜியம் தாக்குப்பிடிக்க முடியாமல் சரணடைந்தது. அடுத்த மாதம் பிரான்சும் சரணடைந்தது. *மேலும்*  
---  
**சேர் பொன்னம்பலம் இராமநாதன்** (1851 - 1930) இலங்கையின் தேசியத் தலைவர்களுள் ஒருவராகக் கருதப்பட்டவர். சிங்களவரும், தமிழரும் இன வேறுபாடு பாராது அவரைத் தங்கள் தலைவராக ஏற்றுக்கொண்டனர். சென்னை மாநிலக் கல்லூரியில் உயர் கல்வியும், பின்னர் கொழும்பில் சட்டக் கல்வி பயின்று உயர் நீதிமன்ற வழக்கறிஞர், பின்னர் சட்டமா அதிபராகப் பதவிவகித்து ஓய்வு பெற்றார். 1879 இல் சட்டசபைக்கு உறுப்பினராக நியமிக்கப்பட்டார். 1911 இல் சட்டசபைக்கான முதலாவது தேர்தலில் முழு இலங்கையரையும் பிரதிநிதித்துவப்படுத்தும் ஒரே உறுப்பினராக தெரிவு செய்யப்பட்டார். 1921 இல் பிரித்தானிய அரசினால் பிரபுப் பட்டம் வழங்கிக் கௌரவிக்கப்பட்டார். மிகுந்த சொல்வன்மையும் வாதத் திறமையும் வாய்க்கப்பெற்ற இவர், இலங்கையில் பிரித்தானியரின் பல நடவடிக்கைகளுக்கு எதிராக வாதாடி இலங்கையரின் நலன்களைப் பாதுகாத்தார். இந்துக்களின் கல்வி மேம்பாட்டுக்காக யாழ்ப்பாணத்தில் ஆண்களுக்கும், பெண்களுக்கும் தனித்தனியாக இரண்டு பாடசாலைகளை நிறுவினார். கொழும்பு பொன்னம்பலவாணேசர் கோயிலை 1912 இல் கட்டினார். *மேலும்..*
# உறையூர் ஏணிச்சேரி முடமோசியார்

**உறையூர் ஏணிச்சேரி முடமோசியார்** சங்ககால நல்லிசைப் புலவர்களுள் ஒருவர் ஆவார். இவர் பிராமணர் என்று கருதப்படுகிறது.
# உறையூர் ஏணிச்சேரி முடமோசியார்

## ஆதரித்த மன்னன்

சேரமான் அந்துவஞ்சேரல் இரும்பொறை எனும் சேரமன்னன் இப்புலவரை ஆதரித்ததாகப் புறநானூறு மூலம் தெரிகிறது.
# உறையூர் ஏணிச்சேரி முடமோசியார்

## பாடிய பாடல்கள்

இவர் பாடிய பாடல்கள் 13 நமக்குக் கிடைத்துள்ளன. அவை யாவுமே புறத்திணையைச் சேர்ந்தவை. இவை எட்டுத்தொகை நூல்களுள் ஒன்றான புறநானூற்றுள் வைக்கப்பட்டுள்ளன. (புறம்: 13, 127-135, 241, 374, 375)
# உறையூர் ஏணிச்சேரி முடமோசியார்

## இவரால் பாடப்பட்ட மன்னர்கள்

கடையெழு வள்ளல்களுள் ஒருவனான ஆய் அண்டிரன் மற்றும் சோழன் முடித்தலைக்கோ பெருநற்கிள்ளி
# உறையூர் ஏணிச்சேரி முடமோசியார்

## இவரைப் பற்றிப் பாடிய புலவர்

ஆய் அண்டிரனை இவர் பாடிய விதத்தைப் பாராட்டி மற்றொரு புலவரான பெருஞ்சித்திரனார் “திருந்து மொழி மோசி பாடிய ஆய்” என்று பாடியுள்ளார்.
# விக்கிப்பீடியா:உங்களுக்குத் தெரியுமா/அக்டோபர் 7, 2010

- ஈழத்தமிழர்களின் பிரச்சனையை ஐக்கிய நாடுகள் அவையின் கவனத்தில் கொண்டு வந்து தமிழீழ தேசத்தினைத் தனிநாடாக அங்கீகரிக்குமாறு 1978 அக்டோபர் 5 இல் ஐநா பொதுச்சபைக் கூட்டத்தில் உரையாற்றியவர் **கிருஷ்ணா வைகுந்தவாசன்** (படம்).
- புவிநிலைச் சுற்றுப்பாதையில் செலுத்தப்படும் செயற்கைக் கோள் புவிவானில் ஒரே இடத்தில் இருந்து புவியின் குறிப்பிட்ட ஓர் இடத்தை எந்நேரமும் படமிட முடியும்.
- நாம் காணும் எல்லாப் பொருட்களின் பிம்பமும் நமது விழித்திரையில் தலை கீழாகத் தான் விழும். மூளை தான் இவற்றை நேராக மாற்றுகிறது.
- புற்று நோய்க்கு கண்கண்ட மருந்தான மீத்தோடிரெக்சேட்டைக் கண்டறிந்தவர் இந்தியாவில் பிறந்து அமெரிக்காவில் வாழ்ந்த எல்லப்பிரகத சுப்பாராவ் ஆவார்.
- சிவகீதை என்பது இராமனுக்கு சிவபெருமான் உபதேசித்தருளியதாய்க் கூறப்படும் பாடல்களைக் கொண்டுள்ள நூலாகும்.
- எகிப்தின் சாலை அமைப்புகள், வீடு அமைப்பைப் போலவே காயல்பட்டினம் நகரில் வீடுகள், சாலைகள் அமைக்கப் பட்டுள்ளன. பெண்கள் நடந்து செல்வதற்கென்றே தனியாக வீதிகளும் உள்ளன.
- இரவீந்திரநாத் தாகூர் அவர்களால் இயற்றப்பட்ட பாடல் தான் வங்காளதேசத்தின் நாட்டுப்பண்ணாக உள்ளது.
# இறங்குகுடிக் குன்றநாடன்

**இறங்குகுடிக் குன்றநாடன்** சங்ககாலப் புலவர்களில் ஒருவன். இவனது பாடல் சங்கநூல் தொகுப்பில் ஒன்றே ஒன்று மட்டும் உள்ளது. அது அகநானூறு 215 எண் கொண்ட பாடலாக உள்ளது.
# இறங்குகுடிக் குன்றநாடன்

## அரசன் புலவன்

குன்றநாடனார் என்று இவரைக் குறிப்பிடாமல் குன்றநாடன் என்று மதிப்பு இடைச்சொல்லேற்றம் இல்லாமல் குறிப்பிடப்படுவதால் இவன் இறங்குகுடிக்குன்றம் என்னும் ஊரின் சிற்றரசன் என்பதை உணரலாம்.
# இறங்குகுடிக் குன்றநாடன்

## பாடல் தரும் செய்தி

இது பாலைத் திணைப் பாடல். அவன் பிரிந்துவர விரும்பியதை அவளிடல் தோழி சொல்கிறாள். அவள் பிரிவை விரும்பவில்லை. விரும்பவில்லை என்பதைத் தோழி அவனிடம் சொல்லும் பாடல் இது.  
அவன் பொருள் தேடச் செல்லும் வழியை அவள் நினைக்கிறாள். வளைந்திருக்கும் பெரிய முகடுகளைக் கொண்ட குன்றத்தின் மேலேறிச் செல்லவேண்டும். அங்குப் பல்வேறு மொழிகளைப் பேசும் மக்கள் இருப்பர். அவனுக்குத் துணை அவன் கையிலிருக்கும் வேலும், அவன் ஆற்றலும் மட்டுந்தான். அங்குப் பதுங்கியிருந்து வேட்டையாடி வாழ்வோர் வேட்டை கிடைக்கவில்லை என்றால் அந்த வழியில் செல்வோரின் பொருளுக்காக அவர்களை அம்பெய்தி வீழ்த்துவர். அவர்களின் உடலை எருவைக்கழுகுகள் காலால் மிதித்துக்கொண்டு கிழித்து உண்ணும். தன் பேடை எருவைக்கும் ஊட்டும். இவர்கள் இறந்ததை எண்ணி வெறுமனே கவலைப்பட்டுக்கொண்டு உயிர்வாழும் வன்நெஞ்சக்காரருக்கே இத்தகு வழியில் சென்றுவா என்று சொல்லமுடியும். - இவ்வாறு அவள் சொன்னதாகத் தோழி சொல்கிறாள். விளைவு அவன் பிரிந்து செல்வதை நிறுத்திவிடுகிறான்.
# உறையூர்ப் பல்காயனார்

**உறையூர்ப் பல்காயனார்** சங்ககால நல்லிசைப் புலவர்களுள் ஒருவர். இவர் பாடிய பாடல் ஒன்று எட்டுத்தொகை நூல்களுள் ஒன்றான குறுந்தொகையில் 374ஆவது பாடலாக உள்ளது.  
இவர் பெயர் பராயனார் என்றும் கூறப்படுகிறது. மேலும் இவர் யாப்பிலக்கணஞ் செய்திருந்தாரென்றும் யாப்பருங்கலக்காரிகை மூலம் அறிய முடிகிறது.
# உறையூர்ப் பல்காயனார்

## இணைப்பு

யாப்பருங்கலம், யாப்பருங்கலக் காரிகை ஆகிய நூல்களின் உரையில் மேற்கோள் பாடல்களாகப் பல்காயனார் பாடல்கள் காட்டப்பட்டுள்ளன. அவை யாப்பிலக்கணம் பற்றியவை. நன்னூல் போன்ற நூல்கள் தோன்றிய காலத்துக்குச் சற்றே முன்பு தோன்றியவை. இந்த இலக்கணப் புலவர் பல்காயனார் வேறு, சங்ககாலப் புலவர் உறையூர்ப் பல்காயனார் வேறு என்பதே பொருத்தமானது.  
##### உறையூர்ப் பல்காயனார் பாடல் தரும் செய்தி
திருமணத்துக்கு முன் அவனுக்கும் அவளுக்கும் கள்ள உறவு. ஊரெல்லாம் ஒரே பேச்சு. இப்போது அவளது தாய், தந்தையருக்குச் சொல்லியாயிற்று. அவன் அவளது தாய், தந்தையர் முன் வணங்கி நிற்கிறான். ஊர்மக்கள் குழப்பம் மேலும் சிக்கலாகிறது. உயர்ந்த தென்னைமரத்தில் வளைந்து தொங்கும் கீற்றில் தூக்கணங் குருவி கட்டியிருக்கும் கூட்டைப் போல அவர்களுக்கு மனக்குழப்பம். (அவனும் அவளும் அந்தக் கூட்டில் வாழும் குருவிகள் போல வாழ்வர் என்பது இதனால் உணர்த்தப்படும் இறைச்சிப் பொருள்)
# கட்டளைக் கலித்துறை

**கட்டளைக் கலித்துறை** என்பது கலித்துறையின் வகைகளுள் ஒன்று. கட்டளைக் கலி என்பதற்கு **எழுத்தெண்ணிப் பாடப்படும் கலி யாப்பு** என்று பொருள். துறை என்பது பா இனத்தின் ஒரு வகைக்குரிய பெயர். காரைக்கால் அம்மையார் தான் இவ்வகையை முதலில் பயன்படுத்தினார் என்பர்.  
எழுத்தெண்ணிப் பாடுகிற பொழுது ஒற்றெழுத்துகள் (புள்ளி வைத்த எழுத்துகள்) அனைத்தையும் விட்டுவிட்டு, உயிர் அல்லது உயிர்மெய் எழுத்துகளை மட்டும் எண்ணி எழுதுவது வழக்கம். ஒரு (செய்யுள்) அடி நேரசையில் தொடங்கினால் ஒற்று நீக்கி 16 எழுத்துகள் இருக்குமாறும், நிரையசை கொண்டு தொடங்கினால் ஒற்று நீக்கி 17 எழுத்துகள் இருக்குமாறும் பாடுவர். இதன்படி நான்கடிகள் உடைய ஒரு கலித்துறைச் செய்யுள் நேரசையில் தொடங்கினால் ஒரு செய்யுளில் மொத்தம் 64 எழுத்துகளும், நிரையசையில் தொடங்கினால் அச்செய்யுளில் மொத்தம் 68 எழுத்துகளும் இருக்கும்.  
ஒவ்வொரு அடியிலும் ஐந்து சீர்கள் (நெடிலடி) இருக்கும். அவை செப்பலோசை கொண்டதாக இருக்கும். செப்பலோசை என்பது வெண்டளை கொண்ட சீர்ப்பிணைப்புகள். ஐந்து சீர்களில் இறுதியில் உள்ள சீர் 'விளங்காய்' வாய்பாடு கொண்டிருக்கும். ஏனைய நான்கில் 'விளங்காய்' வாய்பாட்டுச் சீர் வராது. மா, விளம், காய் வாய்பாட்டில் முடியும் சீர்கள் மட்டுமே வரும். பாடல் பொதுவாக 'ஏ' என்னும் எழுத்தில் முடிவது வழக்கம்.
# கட்டளைக் கலித்துறை

## காரைக்கால் அம்மையாரின் கட்டளைக் கலித்துறைப் பாடல்

காரைக்கால் அம்மையார் தம் **இரட்டைமணிமாலையில்** **10** பாடல்களும், சேரநாட்டு அரசரும் கழற்றறிவார் என்று அழைக்கப்படுபவருமான சேரமான் பெருமாள் நாயனாரின் **பொன்வண்ணத்தந்தாதியில்** உள்ள **100** பாடல்களும் கட்டளைக் கலித்துறை யாப்பில் அமைந்துள்ளன. பொன்வண்ணத்தந்தாதியின் முதல் பாடல் இது.
:**பொன்வண்ணம்** எவ்வண்ணம் அவ்வண்ணம் மேனி பொலிந்தியங்கும்
:மின்வண்ணம் எவ்வண்ணம் அவ்வண்ணம் வீழ்சடை வெள்ளிக்குன்றம்
:தன்வண்ணம் எவ்வண்ணம் அவ்வண்ணம் மால்விடை தன்னைக்கண்ட
:வெண்வண்ணம் எவ்வண்ணம் அவ்வண்ணம் ஆகிய ஈசனுக்கே.
# கட்டளைக் கலித்துறை

## பாரதிதாசன் பாடல்களில் கட்டளைக் கலித்துறை

திருக்குறளின் பெருமையை விளக்கிப் பாரதிதாசன் 5 கட்டளைக் கலித்துறைப் பாடல்களைப் பாடியுள்ளார். அவற்றுள் ஒன்று இது.  
:தெள்ளு தமிழ்நடை சின்னஞ் சிறிய இரண்டடிகள்
:அள்ளு தொறுஞ்சுவை உள்ளுந் தொறும்உணர் வாகும்வண்ணம்
:கொள்ளும் அறம்பொருள் இன்பம் அனைத்தும் கொடுத்ததிரு
:**வள்ளுவ னைப்பெற்ற தால்பெற்ற தேயிந்த வையகமே**.  
மேற்கண்ட கட்டளைக் கலித்துறை பாடல் நேரசையில் அமையப் பெற்றதோடு புள்ளி எழுத்துகளை விட்டு நோக்க ஓரடியில் அமைந்த ஐந்து சீர்களில் 16 எழுத்துகள் அமைந்துள்ளதோடு ஈற்றுச்சீர் ஏகாரத்தில் அமைந்திருப்பது குறிப்பிடத்தக்கது.  
தமிழில் அமைந்துள்ள இலக்கண நூல்களில் **வீரசோழியம்** என்ற நூலும் ***யாப்பருங்கலக் காரிகையும் நவநீதப் பாட்டியலும் வரையறுத்த பாட்டியலும்** அவற்றோடு **அளவை விளக்கமும்*** இலக்கியமான நம்மாழ்வாரின் திருவிருத்தத்தில் அமைந்த 100 பாடல்களும் கட்டளைக் கலித்துறையில் அமைந்த நூல்கள் என்பது நினைவுகூரத்தக்கது.